Tyler Toffoli

Tyler Toffoli (sündinud 24. aprillil 1992 Scarborough's Ontarios) on Kanada jäähokimängija, kes mängib NHL-i klubis New Jersey Devils ründajana paremäärel.

Aastatel 2008–2012 mängis ta Ontario Hockey League'i klubis Ottawa 67's. Hooaegadel 2010–11 ja 2011–12 oli ta liigas suurim väravakütt (vastavalt 57 ja 52 väravat), pälvides mõlemal hooajal resultatiivseimale paremründajale antava Jim Mahon Memorial Trophy (hooajal 2010–11 jagas auhinda Jason Akesoniga). Hooajal 2010–11 jäi ta Akesoniga jagama ka liiga resultatiivseimale mängijale antavat Eddie Powers Memorial Trophyt.

2010. aastal valis Los Angeles Kings ta NHL-i draftis 47. valikuna. 2011. aasta aprillis sõlmis ta klubiga kolmeaastase lepingu. Suurema osa hooajast 2012–13 mängis ta American Hockey League'is (AHL) Kingsi noorteklubis Manchester Monarchs. Ta lõi sel hooajal liigas 28 väravat ja andis 23 väravasöötu ning pälvis AHL-i hooaja uustulnukale antava Dudley "Red" Garrett Memorial Award, lisaks valiti ta 2013. aastal AHL-i tähtede mängule. Kingsi meeskonnas debüteeris Toffoli NHL-is 16. märtsil 2013 mängus San Jose Sharksi vastu. Esimese värava lõi ta liigas oma teises mängus 18. märtsil Phoenix Coyotesi vastu. Hooajal 2013–14 võitis ta Kingsiga Stanley karika.

2020. aasta veebruaris siirdus Toffoli Vancouver Canucksi, kus mängis vaid hooaja 2019–20 lõpuni.

2020. aasta oktoobris sõlmis ta nelja-aastase lepingu Montreal Canadiensiga."Canadiens agree to terms on a four-year contract with Tyler Toffoli". Montreal Canadiens. 12.20.2020. Vaadatud 4.2.2021 20. jaanuaril 2021 tegi ta oma eelmise koduklubi, Canucksi vastu kübaratriki."Canucks overcome Tyler Toffoli hat trick, late deficit to down Canadiens in shootout". cbc.ca. 21.1.2021. Vaadatud 4.2.2021 2022. aasta veebruaris kaubeldi Toffoli Calgary Flamesile."Flames acquire Toffoli from Canadiens for package centred on picks, prospect". sportsnet.ca. 14.2.2022. Vaadatud 14.2.2022

2023. aasta juunis kaubeldi Toffoli Jahor Šaranhoviči ja tulevase drafti valiku vastu Flamesist New Jersey Devilsi.

2015. ja 2023. aastal tuli Toffoli Kanada jäähokikoondisega maailmameistriks.

 Viited 

 Välislingid 

 Tyler Toffoli NHL.com lehel
 Tyler Toffoli hockeydb.com lehel

Kategooria:Kanada jäähokimängijad
Kategooria:Los Angeles Kingsi mängijad
Kategooria:Vancouver Canucksi mängijad
Kategooria:Montreal Canadiensi mängijad
Kategooria:Calgary Flamesi mängijad
Kategooria:New Jersey Devilsi mängijad
Kategooria:Sündinud 1992